– Колькасць праверак таго альбо іншага суб’екта залежыць ад групы рызыкі, да якой ён належыць. Некаторыя, наогул, правяраюцца раз у пяцігодку. Суб’ект звычайна правяраецца комплексна: санітарнай службай, МНС, падатковай і г. д. На праверку выдзяляецца месяц, і ўжо ў пачатку года вядома, дзе і калі яна будзе. Больш таго, за месяц мы дадаткова папярэджваем, дасылаем спіс пытанняў. Гэта значыць, што знянацку праверка не наляціць, і любы сумленны суб’ект можа як след да яе падрыхтавацца. Гэта тычыцца планавых праверак, бываюць і пазапланавыя, якія зноў жа праводзяцца не проста так. Напрыклад, праверка прадпрыемстваў, якія займаюцца перапрацоўкай малака і мяса, у сувязі з прэтэнзіямі Расіі да нашай прадукцыі. Таксама праводзяцца маніторынгі – такая своеасаблівая форма прафілактыкі, калі мы не выкарыстоўваем адміністрацыйны рэсурс, а проста ўказваем на недахопы. А так вы слушна заўважылі, праверак становіцца менш, а на другое паўгоддзе, напрыклад, на іх будзе аб’яўлены мараторый.